| **Lyra Jakulevičienė** |
| --- |
| Gimė | 1974 m. lapkričio 6 d. (48 metai)Vilniuje |
| Tautybė | lietuvė |
| Sutuoktinis (-ė) | Adrijus Jakulevičius |
|  |
| Veikla | teisininkė, teisėtyrininkė tarptautininkė, prieglobsčio teisės specialistė, Jungtinių Tautų ir ES ekspertė (pabėgėlių klausimais), Mykolo Romerio universiteto (MRU) profesorė, Vilniaus universiteto (VU) dėstytoja |
| Sritis | prieglobsčio teisė |
| Organizacijos | Mykolo Romerio universitetas |
| Pareigos | profesorė |
|  |
| Išsilavinimas | socialinių mokslų teisės krypties daktaras |
| Alma mater | 
* 1997 m. Vilniaus universiteto Teisės fakultetas, teisininkė
* 2001 m. Vilniaus universitetas, daktarė

 |

**Lyra Jakulevičienė** (g. 1974 m. lapkričio 6 d. Vilniuje) – teisininkė, teisėtyrininkė tarptautinės ir ES teisės specialistė, Jungtinių Tautų ir ES ekspertė, Mykolo Romerio universiteto (MRU) profesorė, MRU Teisės mokyklos dekanė.

Biografija
----------

Mokėsi Vilniaus 48-oje vidurinėje mokykloje, vėliau – Vilniaus 62-oje (šiuo metu Vilniaus Gabijos gimnazija), 1991–1993 m. Kalbų ir komercijos mokykloje Vilniuje. 1992–1997 m. VU Teisės fakultete baigė teisę, įgijo teisininkės kvalifikaciją. VU baigė doktorantūrą. 2001 m. gruodžio 19 d. VU apgynė daktaro disertaciją tema „Prieglobstis: valstybių tarptautiniai įsipareigojimai ir Europos Sąjungos teisė", socialinių mokslų teisės krypties daktarė. 2008 m. MRU atliko habilitacijos procedūrą prieglobsčio teisės srityje. Stažavosi užsienyje įvairiose įstaigose (kaip Strasbūro tarptautinis lyginamosios teisės institutas (Prancūzija); Turku Åbo akademija (Suomija); San Remo Tarptautinis humanitarinės teisės institutas (Italija); Jungtinių Tautų vyriausiojo pabėgėlių komisaro biuras Šiaurės ir Baltijos šalims (Švedija).

1997 m. Europos reikalų ministerijos Privatizavimo departamento specialistė.
Dirbo tarptautinėse organizacijose Lietuvoje ir užsienyje – Ukrainoje, Turkijoje, Švedijoje. 1997–2003 m. Jungtinių Tautų vyriausiojo pabėgėlių reikalų komisaro biuro Lietuvoje patarėja, vėliau – atstovė Lietuvoje.
2001–2003 m. Lietuvos teisės universiteto Teisės fakulteto Tarptautinės teisės ir Europos Sąjungos teisės katedros lektorė. 2003 m. Tarpvalstybinio pasienio bendradarbiavimo proceso sekretoriato (Kijevas, Ukraina) vadovė; 2004–2005 m. Jungtinių Tautų vystymo programa, JT koordinatorės Lietuvoje (JTVP įgaliotosios atstovės) patarėja. 2006 - 2013 m. Jungtinių Tautų vystymo programos atstovė Lietuvoje. 

2004–2009 m. rugsėjo mėn. MRU Tarptautinės teisės katedros docentė, o nuo 2009 m. rugsėjo – profesorė. Nuo 2015 m. iki šiol - MRU teisės fakulteto (dabar - Mykolo Romerio teisės mokykla) dekanė.

Europos Sąjungos pabėgėlių teisės ekspertų akademinio tinklo „ODYSSEUS" narė, Laisvo asmenų judėjimo Europos Sąjungoje Observatorijos (Nijmegeno Universitetas, Nyderlandai) ekspertė Lietuvos klausimams (nuo 2005 m.).

Daugelio žmogaus teisių ir ES teisės, prieglobsčio teisės, pabėgėlių teisės šaltinių Lietuvoje autorė.

Ištekėjusi. Vyras Adrijus Jakulevičius, IT specialistas, informacinių technologijų bendrovės „Addendum Solutions" gamybos direktorius. 

Moka anglų, rusų, prancūzų, tamilų kalbas.

Publikacijos
------------

* Daugiau kaip 40 publikacijų tarptautinės ir Europos Sąjungos teisės klausimais autorė.
* Metinio teisės pranešimo "Lietuvos teisė: esminiai pokyčiai" redaktorė.
* "Lietuvos teisės šimtmetis: 1918-2018 m." redaktorė.

Apdovanojimai
-------------

* Lietuvos mokslų akademijos apdovanojimas Jaunųjų mokslininkų kategorijoje už monografiją „Pabėgėlių teisė" (2006 m. kovo 14 d.)

Šaltiniai
---------

1. ↑  Rima Varnienė. *Lyra Jakulevičienė*. Visuotinė lietuvių enciklopedija. Nuoroda tikrinta 2021-04-16.
2. ↑  Lietuvos mokslo potencialas Archyvuota kopija 2013-12-03 iš Wayback Machine projekto.
3. ↑  Lyra Jakulevičienė[neveikianti nuoroda] („Tūkstantmečio žmonės ", „Neolitas")
4. ↑  Lyra Jakulevičienė (CV)
5. ↑  ERP inf. Archyvuota kopija 2012-04-18 iš Wayback Machine projekto.

Nuorodos
--------

* Profesinė Lyros Jakulevičienės tinklavietė